CELEX: 32012R0621
Language: lt
Date: 2012-07-10 00:00:00
Title: 2012 m. liepos 10 d. Komisijos įgyvendinimo reglamentas (ES) Nr. 621/2012, kuriuo pripažįstamas Tarybos reglamente (EB) Nr. 1234/2007 nustatytas tradicinis terminas [Classic - TDT-US-N0016]

12.7.2012   
            
            
               LT
            
            
               Europos Sąjungos oficialusis leidinys
            
            
               L 180/1
            
         KOMISIJOS ĮGYVENDINIMO REGLAMENTAS (ES) Nr. 621/2012
   2012 m. liepos 10 d.
   kuriuo pripažįstamas Tarybos reglamente (EB) Nr. 1234/2007 nustatytas tradicinis terminas [Classic - TDT-US-N0016]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 118u straipsnio 2 dalį kartu su 4 straipsniu,
   kadangi:
   
               (1)
            
            
               2010 m. birželio 22 d. dvi atstovaujančiosios profesinės organizacijos, įsisteigusios Jungtinėse Amerikos Valstijose – Wine America ir California Export Association – pateikė Komisijai prašymą apsaugoti tradicinį terminą „Classic“, susijusį su Reglamento (EB) Nr. 1234/2007 XIb priede nurodytai „1. Vyno“ kategorijai priklausančiais vynuogių produktais, kurių kilmės pavadinimas pateiktas Europos bendrijos ir Jungtinių Amerikos Valstijų susitarimo dėl prekybos vynu, patvirtintu Tarybos sprendimu 2006/232/EB (2), V priede;
            
         
               (2)
            
            
               remiantis 2009 m. liepos 14 d. Komisijos reglamento (EB) Nr. 607/2009, kuriuo nustatomos tam tikros išsamios Tarybos reglamento (EB) Nr. 479/2008 įgyvendinimo taisyklės, susijusios su tam tikrų vyno sektoriaus produktų saugomomis kilmės vietos nuorodomis ir geografinėmis nuorodomis, tradiciniais terminais, ženklinimu ir pateikimu (3) 33 straipsniu, paraiška buvo paskelbta Europos Sąjungos oficialiajame leidinyje
                   (4). Per du mėnesius nuo paskelbimo datos nepateikta jokių prieštaravimų;
            
         
               (3)
            
            
               tradicinio su Amerikos vynais susijusio termino „Classic“ apsaugos paraiška tenkina Reglamento (EB) Nr.1234/20007 118u straipsnio 1 dalies ir Reglamento (EB) Nr. 607/2009 31 ir 35 straipsnių sąlygas. Apsaugos paraiška turėtų būti priimta, o tradicinis terminas „Classic“ turėtų būti įtrauktas į elektroninę duomenų bazę „E-Bacchus“, skirtą vynams, kuriuos pagamino dviejų paraišką pateikusių atstovaujančiųjų profesinių organizacijų nariai;
            
         
               (4)
            
            
               Reglamento (EB) Nr. 607/2009 30 straipsnio 2 dalyje reikalaujama, kad Komisija viešai paskelbtų su atstovaujančiąja profesine organizacija ir jos nariais susijusią informaciją. Ši informacija turėtų būti paviešinta elektroninėje duomenų bazėje „E-Bacchus“;
            
         
               (5)
            
            
               šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Tradicinio termino „Classic“ apsaugos paraiška priimta dėl Reglamento (EB) Nr. 1234/2007 XIb priede nurodytai „1. vyno“ kategorijai priklausančių Amerikos vynuogių produktų. Terminas „Classic“ įtraukiamas į elektroninę duomenų bazę „E-Bacchus“, kaip nurodyta šio reglamento priede.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 10 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 87, 2006 3 24, p. 1.
   
      (3)  OL L 193, 2009 7 24, p. 60.
   
      (4)  OL C 275, 2010 10 12, p. 15.
   
      PRIEDAS
      
         Saugomas tradicinis terminas
      
      
                  —
               
               
                  „Classic“
               
            
         Reglamento (EB) Nr. 607/2009 31 straipsnio 1 dalyje nurodyta kalba
      
      
                  —
               
               
                  Anglų
               
            
         Su apsauga siejama vynuogių produkto kategorija arba kategorijos
      
      (Reglamento (EB) Nr. 1234/2007 XIb priedas)
      
                  — 1.
               
               
                  Vynas
               
            
         Susijusių saugomų kilmės vietos nuorodų ar geografinių nuorodų sąrašas
      
      
                  —
               
               
                  Kilmės vietos pavadinimai, išvardyti Europos bendrijos ir Jungtinių Amerikos Valstijų prekybos vynu susitarimo V priede.
               
            
         Nuoroda į taikytinas valstybės narės arba trečiosios šalies taisykles
      
      
                  —
               
               
                  2009 m. kovo 24 d. priimta Wine America rezoliucija dėl Europos bendrijai taikomų vyno produktų apibrėžčių;
               
            
                  —
               
               
                  2009 m. gegužės 7 d. priimtas California Wine Export Program sprendimas.
               
            
         Apibrėžties santrauka ar vartojimo sąlygos
      
      
                  —
               
               
                  Iš konkrečios vynuogių rūšies pagamintas vynas su kilmės vietos nuoroda, kaip apibrėžta Federalinių teisės aktų kodekso (angl. Code of Federal Regulations, CFR) 27 antraštinės dalies 4.25 skirsnyje.
               
            
         Kilmės valstybės (-ių) pavadinimas (-ai)
      
      
                  —
               
               
                  Jungtinės Amerikos Valstijos
               
            
         Atstovaujančiosios trečiojoje šalyje įsisteigusios prekybos organizacijos narių, turinčių teisę naudoti saugomą tradicinį terminą, sąrašas paskelbtas:
      http://ec.europa.eu/agriculture/markets/wine/e-bacchus/.